אליסון סטדמן

אליסון סטדמן, OBE (באנגלית: Alison Steadman; נולדה ב-26 באוגוסט 1946) היא שחקנית אנגלייה. ב-1991 זכתה בפרס איגוד המבקרים האמריקני לשחקנית הטובה ביותר על תפקידה בסרט "מותק של חיים" של מייק לי, וב-1993 זכתה בפרס אוליבייה לשחקנית הטובה ביותר על תפקידה כמרי בהפקה המקורית של המחזה "קול קטן" .

ההופעה המקצועית הראשונה שלה על הבמה הייתה ב-1968, ואחר כך ביססה את הקריירה שלה בהופעות במחזות של מייק לי משנות השבעים של המאה העשרים. ב-1976 השתתפה במחזה "Nuts in May" וב-1977 במחזה "המסיבה של אביגייל". ב-1986 הייתה מועמדת לפרס באפט"א לטלוויזיה על תפקידה בסדרה "הבלש המזמר" של ה-BBC, וב-2001 הייתה מועמדת לפרס על הופעתה בסדרת הדרמה "גדולים מהחיים" של ITV. תפקידים נוספים שלה בטלוויזיה היו בסדרה "גאווה ודעה קדומה" (1995) ובסדרה הקומית "גאווין וסטייסי" (2007–2010). בקולנוע השתתפה בסרטים " A Private Function" (מ-1984), "בקצב השעון" (1986), "שירלי ולנטיין" (1989), "טופסי טורווי" (1999) וב"החיים על פי פיטר סלרס" (2004).

ביוגרפיה
סטדמן נולדה בליברפול, הצעירה מבין שלוש הבנות של מרג'ורי (שם נעורים אוונס) וג'ורג' פרסיבל סטדמן. היא למדה בבית הספר התיכון לבנות "צ'יילדוול ואלי" שבפרוור צ'יילדוול בליברפול. אחרי כן בסתיו 1966 התקבלה לבית הספר למשחק "East 15 Acting School", ובמהלך שנת הלימודים השנייה היא פגשה את מייק לי.

תיאטרון
ב-1968 לאחר שעזבה את בית הספר בלוטון שבאסקס, שיחקה סטדמן בתיאטרון רפרטוארי והופיעה בהתחלה בעיר לינקולן. תפקידה הראשון היה כתלמידה המפתה סנדי, במחזה "פריחתה של מיס בורדי". במחזה של מייק לי "המסיבה של אביגיל" גילמה את דמותה של בוורלי המפלצתית, והופיעה שוב באותו תפקיד בעיבוד הטלוויזיוני של המחזה. סטדמה זכתה בפרס אוליבייה על תפקידה במחזה "קול קטן", וכן שיחקה ב"חתולה על גג פח לוהט", ב-"Entertaining Mr Sloane", ב"מלון פרדיסו" ועוד. בין התיאטראות בהם הופיעה היו תיאטרון רויאל קורט, התיאטרון המלכותי, תיאטרון האולד ויק, תיאטרון המפסטד, נוטינגהאם פלייהאוס, אברימן ליברפול והתיאטרון המלכותי הלאומי.
ב-1983 כיכבה בתפקיד אלמיר בהפקה של הלהקה השייקספירית המלכותית למחזה "טרטיף" מאת מולייר. ב-2010 שיחקה בתפקיד מאדאם ארקאטי בהפקה מחודשת של "Blithe Spirit" מאת נואל קאוורד, והשתתפה בסיבוב הופעות מנובמבר 2010 ועד מרץ 2011.

קולנוע
סטדמן השתתפה בסרטי קולנוע רבים בהם "P'tang, Yang, Kipperbang", "A Private Function", "אלופים", "בקצב השעון", "יום שני הסוער", "הרפתקאות הברון מינכהאוזן", "שירלי ולנטיין", "Wilt", "מותק של חיים", "Blame It on the Bellboy", "טופסי טורווי" ובסרט "קונפטי". בשנת 2021 תשחק בסרט הפעולה הבריטי-אמריקאי "קינגס מן: ההתחלה", מהווה פריקוול והפרק השלישי בסדרת סרטי קינגסמן.

טלוויזיה
בטלוויזיה הופיעה סטדמן בסדרה "גדולים מהחיים" בתפקיד בטי, בסדרה "Grumpy Old Women", בסדרת האנימציה "Stressed Eric", בסיטקום "שיאכלו עוגות", במיני-סדרה "הבלש המזמר", ב-"No Bananas", במחזה "מעגל הגיר הקווקזי", בסדרה "Adrian Mole: the Cappuccino Years" בתפקיד פולין מול, בסרט הטלוויזיה "The Missing Postman" לצידו של ג'יימס בולאם ובמיני-סדרה "גאווה ודעה קדומה" בתפקיד גברת בנט. ב-1991 שיחקה בתפקיד לורן פטרסון בסדרה "Gone to the Dogs" ובהמשכו "Gone to Seed".

היא השתתפה בדרמות לטלוויזיה שביים מייק לי בהם "Nuts in May", "Hard Labour" ו"המסיבה של אביגיל". עוד השתתפה בסדרה הקומית "The Worst Week of My Life" של ה-BBC. ב-2007 שיחקה בתוכנית "Coming Home" של BBC ויילס על אודות משפחתה הוולשית.

בין השנים 2007 ו-2009 הופיעה סטדמן בסדרה הקומית של ה-BBC "גאווין וסטייסי" בתפקיד פאם שיפמן, אמו של גאווין. עוד שיחקה בשנת 2007 בעיבוד של BBC Four לרומן "פאני היל".

ב-2014 השתתפה סטדמן בפרק סדרה "הסודות", וב-2015 שיחקה בעונה השלישית של הסדרה "אורפן בלאק".

בשנת 2020 החלה לככב בסדרה דרמה של ה-BBC "חיים ביחד" בתפקיד ראשי של גייל ריינולדס, אישה המגלה אי-שביעות רצון בנישואים שלה. 

חיים אישיים
בעת צילומי הסרט "Hard Labour" במנצ'סטר 1972, נסע הבמאי מייק לי לליברפול לראות את המחזה "The Foursome" מאת טד וייטהד (סטדמן שיחקה באותה עת בהצגה עם "ליברפול אברימן"). לי הזמין את סטדמן להופיע בסרט שלו, ובמהלך עשיית הסרט הם היו לזוג. השניים התחתנו ב-1973 ונולדו להם שני בנים, טובי (יליד 1978) וליאו (יליד 1981). בני הזוג נפרדו ב-1995 והתגרשו בשנת 2001.

בן זוגה של סטדמן הוא השחקן מייקל אלווין, הם חיים בהייגייט שבלונדון.

פרסים ומועמדויות
 1987 - מועמדות לפרס באפט"א לטלוויזיה לשחקנית הטובה ביותר עבור תפקידה ב"הבלש המזמר"
 1992 - פרס השחקנית הטובה ביותר של איגוד המבקרים האמריקני על תפקידה בסרט "מותק של חיים"
 1993 - פרס אוליבייה לשחקנית הטובה ביותר על תפקידה במחזה "קול קטן"
 1998 - מועמדות לפרס אוליבייה לשחקנית הטובה ביותר על תפקידה במחזה "The Memory of Water"
 2000 - הוענק לה תואר קצינה של מסדר האימפריה הבריטית
 2001 - מועמדות לפרס באפט"א לשחקנית הטובה ביותר על משחקה ב"גדולים מהחיים"

פילמוגרפיה
קולנוע
 שנה שם שם באנגלית תפקיד הערות 1980 Moving Pictures גברת ארנולפיני סרט טלוויזיה 1982 P'tang, Yang, Kipperbang מיס לנד סרט טלוויזיה 1983 טרטיף Tartuffe, or the Impostor אלמיר סרט טלוויזיה1984 Champions מרי האסי A Private Function גברת אלרדייס Number One דורין סרט טלוויזיה 1985 מעגל הגיר הקווקזי The Caucasian Chalk Circle קאטו / נטלה / אניקו סרט טלוויזיה 1986 Clockwise גוונדה סטימפסון 1987 The Finding אמא סרט טלוויזיה1988 Coming Through קייט סרט טלוויזיה Stormy Monday מאיור הרפתקאות הברון מינכהאוזן The Adventures of Baron Munchausen דייזי1989 שירלי ולנטיין Shirley Valentine ג'יין Wilt אווה וילט 1990 Life Is Sweet ונדי 1992 Blame It on the Bellboy רוזמרי הורטון1996 סודות ושקרים Secrets & Lies בעלת כלב The Snow Queen's Revenge פרל דיבוב1997 The Missing Postman כריסטין פיקוק סרט טלוויזיה הברווזון המכוער The Ugly Duckling התרנגולת דיבוב 1999 טופסי-טרווי Topsy-Turvy מאדאם לאון2001 Chunky Monkey בריל Happy Now? ברונווין רייס2003 Philip Larkin: Love and Death in Hull המספרת Hans Christian Andersen: My Life as a Fairytale גברת מיסלינג2004 Bosom Pals ג'ואן החיים על פי פיטר סלרס The Life and Death of Peter Sellers מלהקת סרט טלוויזיה2006 קונפטי Confetti אמא של סם Loony in the Woods קצב מטורף2007 The Dinner Party ג'ולייט סרט טלוויזיה Who Gets the Dog? ג'ני אוואנס סרט טלוויזיה 2010 Come Rain Come Shine דורה מיטשל סרט טלוויזיה 2014 Peterman הדודה ג'ין 2015 Burn Burn Burn דיאנה 2016 הצבא של אבא Dad's Army גברת פוקס 2017 We Can Be Heroes סבתא אוואנס 2018 Care מרי סרט טלוויזיה2020 23 Walks פרן Roald & Beatrix: The Tail of the Curious Mouse דורה סרט טלוויזיה 2021 קינגס מן: ההתחלה The King's Man 2024 BETTER MAN: סיפורו של רובי ויליאמס (אנ') Better Man בטי ויליאמס

טלוויזיה
 שנה שם שם באנגלית תפקיד הערות 1971 בל אמי Bel Ami בפרק "Madeleine" 1973 Z-Cars השוטרת בייליס סדרת טלוויזיה (2 פרקים) 1973–1974 Frost's Weekly תפקידים שונים סדרת טלוויזיה 1973–1981 Play for Today תפקידים שונים סדרת טלוויזיה1974 Crown Court מרי צ'טהם בפרק "Good and Faithful Friends" Second City Firsts ג'קי בפרק "Girl"1975 Second City Firsts הלן בפרק "Early to Bed" Tarbuck and All That! תפקיד קבוע Oil Strike North פולה ובר בפרק "First Lion" The Wackers ברנדט קלארק תפקיד קבוע1976 Crown Court שריל בייקר בפרק "Scard" Red Letter Day מרגרט הדסון בפרק "Bag of Yeast" 1977 Esther Waters שרה סדרת טלוויזיה (3 פרקים) 1978 ITV Playhouse נורמה הרדי בפרק "Ten Days That Shook the Branch" 1979 Two's Company פמלה בפרק "The Silence"1986 הבלש המזמר The Singing Detective גברת לילי מרלו מיני-סדרה In Sickness and in Health אמא בפרק "Christmas Special"1989 Screen Two ברנדה אוגדון בפרק "Virtuoso" The Jim Henson Hour פריווינקל בפרק "Monster Maker" Screenplay מרג'ורי בפרק "A Small Mourning" 1990 Screen One ג'קי ג'ונס בפרק "News Hounds"1991 מוכרים את היטלר Selling Hitler אדה גרינג מיני-סדרה Gone to the Dogs לורן פאטרסון מיני-סדרה 1992 Gone to Seed הילדה סדרת טלוויזיה (6 פרקים) 1994 The Wimbledon Poisoner אלינור פאר מיני-סדרה1995 קוואנה QC Kavanagh QC אוולין מארי קנדל בפרק "Nothing But the Truth" גאווה ודעה קדומה Pride and Prejudice גברת בנט מיני-סדרה Coogan's Run אנט בפרק "The Curator" 1995–1998 Crapston Villas מארג' סטנסון תפקיד קבוע1996 קריוקי Karaoke גברת היינס סדרת טלוויזיה (2 פרקים) לזרוס הקר Cold Lazarus גברת היינס סדרת טלוויזיה (פרק אחד) No Bananas אוולין המילטון תפקיד קבוע 1998–2000 Stressed Eric גברת פרפקט דיבוב 1999 Let Them Eat Cake מאדאם דה פלונג' סדרת טלוויזיה (4 פרקים) 2000–2005 Fat Friends בטי סימפסון סדרת טלוויזיה 2001 Adrian Mole: The Cappuccino Years פולין מול סדרת טלוויזיה 2002 Celeb סבתא בפרק "The Love Child" 2003 Lenny Henry in Pieces סדרת טלוויזיה (4 פרקים) 2004 דיאל ופסקו Dalziel and Pascoe מריון מטיס בפרק "Soft Touch" 2004–2005 המופע של לני הנרי The Lenny Henry Show גברת טוולבטריס סדרת טלוויזיה (2 פרקים) 2004–2006 The Worst Week of My Life אנג'לה קוק סדרת טלוויזיה (17 פרקים)2005 Twisted Tales מארג'רי פאברשם בפרק "Fruitcake of the Living Dead" בוב הבנאי Bob the Builder ראש העיר בפרק "Bob's Big Plan"2007 The Last Detective קארן הורנר בפרק " גברת מארפל Agatha Christie's Marple קירסטן לינדסטרום בפרק "Ordeal by Innocence" פאני היל Fanny Hill גברת בראון מיני-סדרה המופע של אומיד ג'לילי The Omid Djalili Show גברת דאשט סדרת טלוויזיה (פרק אחד) 2007–2019 גאווין וסטייסי Gavin & Stacey פמלה שיפמן תפקיד ראשי2012 Playhouse Presents טינה בפרק "King of the Teds" המפקח ג'ורג' ג'נטלי Inspector George Gently אסתר דאנוודי בפרק "The Lost Child" Little Crackers 2 פרקים2013 לואיס Lewis מרתה סיגר בפרק "Intelligent Design" The Syndicate רוז וילסון סדרת טלוויזיה Love and Marriage פולין פרדייז סדרת טלוויזיה2014 The Great War: The People's Story היילי מיילס 3 פרקים; דוקומנטרי The Secrets אנג'לה בפרק "The Dilemma" 2014–2016 Boomers ג'ויס תפקיד ראשי 2015 בתוך מספר 9 Inside No. 9 מאדאם טלבוט בפרק "Seance Time" 2015–2016 אורפן בלאק Orphan Black קנדל מאלון סדרת טלוויזיה (5 פרקים)2016 רציחות במידסומר Midsomer Murders אביגיל טונב בפרק "The Incident at Cooper Hill" Yonderland ברברה מדוקס בפרק "It's The Thought That Counts" Comedy Playhouse ברנדה בפרק "Broken Biscuits"2017 Comedy Playhouse קאת' בפרק "Static" We Have Been Watching המספרת תפקיד קבוע2018 Butterfly ברברה מיני-סדרה The Reluctant Landlord דבי בפרק "Mama's Boy" 2018–2019 Hold the Sunset אדית תפקיד ראשי 2019 עמק המומינים Moominvalley אמה דיבוב; 2 פרקים 2020 חיים ביחד Life גייל ריינולדס תפקיד ראשי Roald & Beatrix: The Tail of the Curious Mouse דורה סרט טלוויזיה Pandemonium סו קומדיית מצבים 2022 חוקי המשחק (אנ') Rules of the Game אניטה ג'נקינס מיני-סדרה (4 פרקים)

קישורים חיצוניים

 Biodata at Debrett's

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:קצינים במסדר האימפריה הבריטית
קטגוריה:אישים זוכי פרס אוליבייה
קטגוריה:בריטיות שנולדו ב-1946
קטגוריה:בריטים שנולדו ב-1946